อินเดียระทึก พายุวาร์ดะห์ จ่อถล่มภาคใต้ เตือนระวังอันตราย ฝนตกหนักมาก
(ภาพถ่ายพายุวาร์ดะห์ จากนาซา เมื่อ11ธ.ค.59),ชาวอินเดียทางภาคใต้ เผชิญพายุหมุนเขตร้อนกำลังแรง วาร์ดะห์ ถล่มแบบเต็มๆ จ่อขึ้นฝั่งรัฐทมิฬนาดู ส่งผลโรงเรียน วิทยาลัย ห้างร้านธุรกิจต่างๆในเมืองริมทะเล ต้องหยุดหมด หลบพายุ ขณะที่สำนักงานอุตุฯ เตือนระวังอันตรายจากฝนตกหนัก,เมื่อ 12 ธ.ค. 59 สำนักข่าวต่างประเทศรายงาน ชาวอินเดียในรัฐทมิฬนาดู และรัฐอานธรประเทศ ทางภาคใต้ของอินเดีย ต้องเผชิญกับพายุลมกระโชกแรง ฝนตกหนักจากอิทธิพลของพายุหมุนเขตร้อน (Tropical Cyclone) กำลังแรง วาร์ดะห์ (Vardah) ที่จ่อขึ้นฝั่งรัฐทมิฬนาดูในวันจันทร์นี้ (12 ธ.ค.) จนนับเป็นไซโคลนลูกแรกในปี 2559 ที่มุ่งหน้าถล่มอ่าวเบงกอล,ซีเอ็นเอ็น แจ้งว่าพายุหมุนเขตร้อนวาร์ดะห์ ส่งผลให้โรงเรียนและวิทยาลัยต่างๆ รวมทั้ง ห้างร้านธุรกิจในเมืองเจนไน ซึ่งเป็นเมืองศูนย์กลางเศรษฐกิจใหญ่เป็นอันดับ 2 ของอินเดีย รองจากนครมุมไบ รวมทั้งเมืองคานชีปูรัม และทิรูวาลลูร์ ซึ่งเป็นเมืองที่ตั้งอยู่ริมชายฝั่งทะเล ทางตะวันออกเฉียงใต้ของอินเดีย ต้องปิดและหยุดการเรียนการสอน ขณะที่ทางการอินเดียยังได้ออกประกาศแนะนำให้บริษัทต่างๆ อนุญาตให้พนักงานลูกจ้างทำงานจากที่บ้าน โดยไม่ต้องมาที่ทำงาน นอกจากนั้น ยังคาดว่า อิทธิพลของพายุหมุนเขตร้อนวาร์ดาห์ จะส่งผลต่อภาคการเกษตร สร้างความเสียหายในพื้นที่ปลูกกล้วย มะละกอ และนาข้าวด้วย,ด้านสำนักอุตุนิยมวิทยาของอินเดียได้แจ้งเตือนให้ประชาชนทางภาคใต้ของอินเดียระวังฝนตกหนักจากพายุ วาร์ดะห์ ซึ่งนับเป็นไซโคลนกำลังแรงที่สุด ตั้งแต่ ต.ค. 2557 ซึ่งไซโคลน Hud Hud ที่ถล่มรัฐอานธรประเทศ เป็นเหตุให้มีผู้เสียชีวิตนับ 100 ราย และสร้างความเสียหายเป็นมูลค่ามหาศาลถึง 3,400 ล้านดอลลาร์สหรัฐฯ
ชาวอินเดียทางภาคใต้ เผชิญพายุหมุนเขตร้อนกำลังแรง วาร์ดะห์ ถล่มแบบเต็มๆ จ่อขึ้นฝั่งรัฐทมิฬนาดู ส่งผลโรงเรียน วิทยาลัย ห้างร้านธุรกิจต่างๆในเมืองริมทะเล ต้องหยุดหมด หลบพายุ ขณะที่สำนักงานอุตุฯ เตือนระวังอันตรายจากฝนตกหนัก
พายุไซโคลน วาร์ดาห์,พายุหมุนเขตร้อน,วาร์ดาห์,อินเดีย,ทมิฬนาดู